Συνάρτηση TEXTJOIN

Περιεχόμενα
Δείκτης 🔎︎

## TEXTJOIN

Ενώνει μια ή περισσότερες συμβολοσειρές και χρησιμοποιεί οριοθέτες μεταξύ τους.

Αυτή η συνάρτηση είναι διαθέσιμη από το LibreOffice 5.2.

#### Σύνταξη

TEXTJOIN( οριοθέτης, παράλειψη_κενού, Συμβολοσειρά 1[; Συμβολοσειρά 2][; … ;[Συμβολοσειρά 253]] )

οριοθέτης είναι μια συμβολοσειρά κειμένου και μπορεί να είναι περιοχή.

παράλειψη_κενού είναι ένα λογικό όρισμα (TRUE ή FALSE, 1 ή 0). Όταν είναι TRUE, οι κενές συμβολοσειρές αγνοούνται.

Συμβολοσειρά 1[; Συμβολοσειρά 2][; … ;[Συμβολοσειρά 253]] είναι συμβολοσειρές, αναφορές σε κελιά ή περιοχές κελιών συμβολοσειρών.

Οι περιοχές διασχίζονται γραμμή προς γραμμή (από πάνω προς τα κάτω).

Εάν ο οριοθέτης είναι περιοχή, η περιοχή δεν πρέπει να είναι ίδιου μεγέθους με τον αριθμό των συμβολοσειρών προς συνένωση.

Εάν υπάρχουν περισσότεροι οριοθέτες από τις προς συνένωση συμβολοσειρές, δεν θα χρησιμοποιηθούν όλοι οι οριοθέτες.

Εάν υπάρχουν λιγότεροι οριοθέτες από τις προς συνένωση συμβολοσειρές, οι οριοθέτες θα χρησιμοποιηθούν ξανά από την αρχή.

#### Παραδείγματα

=TEXTJOIN(" ",TRUE, "Τώρα", "ανατέλλει", "ο", "ήλιος") επιστρέφει "Τώρα ανατέλλει ο ήλιος" με κενό χαρακτήρα ως οριοθέτη και παράβλεψη των κενών συμβολοσειρών.

Εάν A1:B2 περιέχει "Τώρα", "ανατέλλει", "ο", "ήλιος" αντίστοιχα, η =TEXTJOIN("-",TRUE,A1:B2) επιστρέφει "Τώρα-ανατέλλει-ο-ήλιος" με χαρακτήρα παύλας ως οριοθέτη και παράβλεψη κενών συμβολοσειρών.

Σχετικά θέματα

CONCAT

CONCATENATE